Loco Loco

«Loco Loco» (spansk for gal, gal) er en serbisk popsang fra 2021 som fremføres av den serbiske jentegruppen Hurricane. Sangen var Serbias bidrag i Eurovision Song Contest 2021 i Rotterdam i Nederland, og ble sluppet 5. mars 2021.

Om sangen 
Sangen er komponert og produsert av Darko Dimitrov og Nemanja Antonić, mens Sanja Vučić har skrevet teksten. Sangen ble sluppet for digital nedlastning og strømming 5. mars 2021.

Eurovision Song Contest 
Gruppen Hurricane skulle ha deltatt i Eurovision Song Contest 2020 med låten «Hasta la vista», men konkurransen ble avlyst på grunn av koronaviruspandemien. I stedet besluttet kringkasteren Radio-televizija Srbije (RTS) at bandet skulle få delta i konkurransen i 2021 i stedet. Beslutningen ble kunngjort 26. januar 2021, og sangens tittel ble avslørt 23. februar samme år. Sangen ble offentliggjort 5. mars. 

Serbia deltok i semifinale 2 av Eurovision Song Contest i Rotterdam Ahoy i Nederland torsdag 20. mai. Der kom den på åttendeplass og kvalifiserte seg til finalen lørdag 22. mai. I finalen endte sangen på 15. plass med 102 poeng.

Referanser 

Serbiske sanger
Bidrag til Eurovision Song Contest 2021
Sanger fra 2021